ตลาดหุ้นเอเชียอ่อนตัวลงบ่ายนี้ รอดูผลประชุมเฟด-ผลประกอบการเอกชน
ตลาดหุ้นเอเชียอ่อนตัวลงในช่วงบ่ายวันนี้ เนื่องจากนักลงทุนรอดูผลการประชุมของคณะกรรมการกำหนดนโยบายการเงินของธนาคารกลางสหรัฐ ธนาคารกลางญี่ปุ่น และการรายงานผลประกอบการของบริษัทยักษ์ใหญ่ในเอเชีย
28 เม.ย. 2558

สำนักข่าวอินโฟเควสท์ (28 เม.ย. 58) รายงานตลาดหุ้นเอเชียอ่อนตัวลงในช่วงบ่ายวันนี้ เนื่องจากนักลงทุนรอดูผลการประชุมของคณะกรรมการกำหนดนโยบายการเงินของธนาคารกลางสหรัฐ ธนาคารกลางญี่ปุ่น และการรายงานผลประกอบการของบริษัทยักษ์ใหญ่ในเอเชีย
ดัชนี FBMKLCI ตลาดหุ้นมาเลเซียปิดภาคเช้าที่ 1,853.89 จุด ลดลง 5.69 จุด, -0.31% ดัชนีฮั่งเส็งลดลง 26.28 จุด หรือ 0.09% ปิดภาคเช้าที่ 28,407.31 จุด และดัชนีเซี่ยงไฮ้คอมโพสิตปิดภาคเช้าอ่อนตัว 0.3% แตะ 4,512.76 เมื่อเวลา 11.30 น.ตามเวลาท้องถิ่น
หุ้นปิโตรไชน่า ร่วง 5.1% ภายหลังจากที่ได้รายงานกำไรรายไตรมาสที่ร่วงลง ส่วนหุ้นไชน่า ปิโตรเลียม แอนด์ เคมิคอล คอร์ป ร่วงลง 4.1%
ทั้งนี้ บริษัท ฮอนด้า มีกำหนดการรายงานผลประกอบการในวันนี้ ส่วนซัมซุง และแอลจี จะรายงานผลประกอบการในสัปดาห์นี้
การประชุมเฟดในวันที่ 28-29 เม.ย.นี้คาดว่า ที่ประชุมจะหารือถึงช่วงเวลาที่จะปรับขึ้นอัตราดอกเบี้ย ภายหลังจากที่การประชุมเมื่อเดิอนมี.ค.ที่ผ่านมา เฟดได้ส่งสัญญาณการขึ้นอัตราดอกเบี้ยในปีนี้  